CELEX: 52000PC0258
Language: fi
Date: 2000-05-02
Title: Ehdotus: neuvoston päätös neljännen AKT-EY-yleissopimuksen 366 a artiklan mukaisen neuvottelumenettelyn päättämisestä Norsunluurannikon kanssa

Avis juridique important

|

52000PC0258

Ehdotus: neuvoston päätös neljännen AKT-EY-yleissopimuksen 366 a artiklan mukaisen neuvottelumenettelyn päättämisestä Norsunluurannikon kanssa  /* KOM/2000/0258 lopull. */  

Ehdotus: NEUVOSTON PÄÄTÖS neljännen AKT-EY-yleissopimuksen 366 a artiklan mukaisen neuvottelumenettelyn päättämisestä Norsunluurannikon kanssa(komission esittämä)PERUSTELUTArmeijan pääesikunnan entinen päällikkö, kenraali Gueï nousi valtaan Norsunluurannikolla Abidjanissa 24.  joulukuuta 1999 tehdyllä sotilasvallankaappauksella ja ilmoitti maan valtionpäämiehen syrjäyttämisestä sekä hallituksen, parlamentin, korkeimman oikeuden ja perustuslakineuvoston hajottamisesta.Kenraali Robert Gueïn johtama kansallinen pelastuskomitea (CNSP), jossa on yhdeksän sotilasjäsentä, muodostettiin 25.  joulukuuta. Siirtymäajan hallitus muodostettiin 14.  tammikuuta 2000.Kansainvälinen yhteisö tuomitsi vallankaappauksen yksimielisesti.Julkilausumassaan 30.  joulukuuta Euroopan unioni vaati demokraattisen perustuslaillisen järjestyksen palauttamista nopeasti ja rauhanomaisin keinoin sekä korosti ihmisoikeuksien kunnioittamista ja turvallisuuden takaamista siirtymävaiheen aikana.Euroopan unionin neuvosto päätti 14.  tammikuuta 2000 pyytää Norsunluurannikon hallitukselta neuvotteluja neljännen AKT-EY-yleissopimuksen 366 a artiklan mukaisesti tilanteen yksityiskohtaiseksi arvioimiseksi ja saamiseksi selville, mitä Norsunluurannikko aikoo tehdä yleissopimuksen 5 artiklan olennaisten seikkojen, eli ihmisoikeuksien, kansanvallan periaatteiden ja oikeusvaltion kunnioittamisen varmistamiseksi. Neuvottelut käytiin Brysselissä 7.  helmikuuta [1] avoimen ja rakentavan ilmapiirin vallitessa.[1]  Neuvoston asiakirja 6038/00, 8.  helmikuuta 2000.Päätelmissään puheenjohtajavaltio pani merkille siirtymäajan viranomaisten sitoumuksen seuraavista toimenpiteistä:*Siirtymäajan hallitukselle annetaan täysi vastuu siirtymävaiheen toteuttamisesta.*Perustuslaillisten ja vaalikysymysten neuvoa-antavan komitean työ saatetaan päätökseen 31.  maaliskuuta 2000.*Perustuslain hyväksymiseen tähtäävää aikataulua noudatetaan, ja presidentinvaalit, parlamenttivaalit sekä kunnallisvaalit järjestetään viimeistään 31.  lokakuuta 2000.*Valtiollinen päätöksenteko on avointa.*Vallanjakoa, oikeuslaitoksen riippumattomuutta, monipuoluejärjestelmää ja avoimuutta kunnioitetaan, mukaan luettuina painovapautta, sananvapautta ja vapaata pääsyä tiedotusvälineisiin.*Hyvän hallinnon palauttamiseen tähtääviä tarkastus- ja oikaisutoimenpiteitä vahvistetaan.*Edellä mainittujen toimenpiteiden toteuttamista koskevat kertomukset laaditaan määräajoin.Puheenjohtajavaltio totesi, että Euroopan unioni aikoo seurata erityisen tarkasti tilanteen kehittymistä Norsunluurannikolla ottamatta tässä vaiheessa kantaa mahdolliseen kehitysyhteistyön keskeyttämiseen. Puheenjohtajavaltio aikoo valvoa erityisesti vaaliaikataulun noudattamista sekä avoimuuden ja instituutioiden demokraattisen perustan takaavien toimenpiteiden hyväksymistä.Neuvottelujen, tilanteen kehittymisen sekä Norsunluurannikon viranomaisten toteuttamien toimenpiteiden ja antamien sitoumusten perusteella komissio ehdottaa neljännen AKT-EY-yleissopimuksen 366 a artiklan 3 kohdassa tarkoitettuina tarvittavina toimina, että yhteistyö maan kanssa pannaan täytäntöön asteittain ja ehdollisesti kohdentamalla se siirtymävaiheen aikana tukeen, jolla mahdollistetaan nopea ja täydellinen paluu demokraattiseen perustuslailliseen järjestykseen, oikeusvaltion vahvistaminen, hyvä julkinen ja kansalaisyhteiskunnan hallinto sekä tarpeen mukaan humanitaarinen apu.Jos yhteistyön asteittaisen elvyttämisen edellytykset eivät täyty siirtymävaiheen aikana, komissio aikoo esittää neuvostolle uuden ehdotuksen täydentävistä toimenpiteistä.PÄÄTELMÄTEdellä esitetyn johdosta ja neljännen AKT-EY-yleissopimuksen 5 ja 366 a artiklan sekä neuvoston päätöksen 1999/214/EY 2 artiklan nojalla komissio ehdottaa neuvostolle Norsunluurannikon kanssa aloitettujen neuvottelujen päättämistä ja jäljempänä olevan neuvoston päätösehdotuksen liitteenä olevassa kirjeluonnoksessa esitettyjen toimien toteuttamista 31.  lokakuuta 2000 päättyvällä ajanjaksolla.Ehdotus: NEUVOSTON PÄÄTÖS neljännen AKT-EY-yleissopimuksen 366 a artiklan mukaisen neuvottelumenettelyn päättämisestä Norsunluurannikon kanssaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon neljännen AKT-EY-yleissopimuksen [2], sellaisena kuin se on muutettuna Mauritiuksessa 4 päivänä marraskuuta 1995 allekirjoitetulla sopimuksella [3] ja sellaisena kuin se on jatkettuna suurlähettiläskomitean päätöksellä N:o 1/2000 [4],[2]  EYVL L 229, 17.8.1991, s.  3.[3]  EYVL L 156, 29.5.1998, s.  3.[4]  EYVL L 56, 1.3.2000, s.  47.ottaa huomioon neljännen AKT-EY-yleissopimuksen 366 a artiklan täytäntöönpanomenettelystä tehdyn neuvoston päätöksen 1999/214/EY [5] ja erityisesti sen 2 artiklan,[5]  EYVL L 75, 20.3.1999, s.  32.ottaa huomioon komission ehdotuksen [6],[6]  EYVL C ...sekä katsoo seuraavaa:(1) Neljännen AKT-EY-yleissopimuksen 5 artiklassa tarkoitettuja olennaisia seikkoja loukattiin, kun Norsunluurannikon hallitus kaadettiin voimakeinoin 24 päivänä joulukuuta 1999.(2) Neljännen AKT-EY-yleissopimuksen 366 a artiklan mukaisesti AKT-maiden ja Norsunluurannikon kanssa neuvoteltiin 7 päivänä helmikuuta 2000, jolloin Norsunluurannikon viranomaiset sitoutuivat nimenomaisesti palauttamaan maahan demokratian vuoden 2000 lokakuun loppuun mennessä.(3) Kansanvallan periaatteiden noudattamista ei ole vielä saatettu ennalleen Norsunluurannikolla.(4) On toteutettava demokratian palauttamiseen siirtymävaiheen aikana tähtääviä erityistoimenpiteitä,ON PÄÄTTÄNYT SEURAAVAA:1 artiklaNorsunluurannikon kanssa käydyt, neljännen AKT-EY-yleissopimuksen 366 a artiklan 2 kohdan mukaiset neuvottelut ovat päättyneet.2 artiklaHyväksytään liitteessä olevassa kirjeluonnoksessa esitetyt toimenpiteet neljännen AKT-EY-yleissopimuksen 366 a artiklan 3 kohdan mukaisina tarvittavina toimenpiteinä.Toimenpiteiden soveltaminen lopetetaan 31 päivänä joulukuuta 2000.3 artiklaTämä päätös julkaistaan Euroopan yhteisöjen virallisessa lehdessä.Tehty BrysselissäNeuvoston puolestaPuheenjohtajaLIITEKirjeluonnosArvoisa ministeri,Euroopan unioni pani syvästi huolestuneena merkille 30.  joulukuuta 1999 antamassaan julkilausumassa 24.  joulukuuta 1999 tehdyn vallankaappauksen sekä poliittisten ja oikeudellisten instituutioiden hajottamisen Norsunluurannikolla.Euroopan unioni pitää neljännen AKT-EY-yleissopimuksen 5 artiklan määräyksiä erittäin tärkeinä. Ihmisoikeuksien, demokraattisten instituutioiden ja oikeusvaltion kunnioittaminen ovat olennainen osa kyseistä yleissopimusta ja muodostavat siten suhteidemme perustan.Euroopan unioni katsoo, että demokraattisten instituutioiden hajottaminen oli edellä mainittujen periaatteiden vakava loukkaus.Tämän vuoksi Euroopan unionin neuvosto päätti 17.  tammikuuta 2000 pyytää Norsunluunrannikon ja AKT-valtioiden viranomaisilta neuvotteluja tilanteen yksityiskohtaiseksi arvioimiseksi ja sen korjaamiseksi.Neuvottelut käytiin Brysselissä 7.  helmikuuta avoimen ja rakentavan ilmapiirin vallitessa. Niissä käsiteltiin useita peruskysymyksiä, ja viranomaiset esittivät suunnitelmansa perustuslaillisen järjestyksen ja laillisen hallituksen palauttamiseksi. Neuvottelujen aikana Euroopan unioni pani merkille viranomaisten jo hyväksymät toimet kyseisen tavoitteen saavuttamiseksi sekä seuraavat siirtymävaihetta koskevat sitoumukset:*Siirtymäajan hallitukselle annetaan täysi vastuu siirtymävaiheen toteuttamisesta.*Vapaat ja avoimet vaalit järjestetään seuraavan aikataulun mukaisesti:-Perustuslaillisten ja vaalikysymysten neuvoa-antavan komitean (CCCE) työ saatetaan päätökseen 31.  maaliskuuta 2000.-Hallitus tutkii asiakirjat ja perustuslaki sekä vaalilaki alistetaan kansanäänestykseen vuoden 2000 huhtikuussa.-Presidentinvaalit, parlamenttivaalit ja kunnallisvaalit järjestetään viimeistään 31.  lokakuuta 2000.Seydou Diarra  Suunnittelusta, kehitysasioista   ja hallituskysymysten yhteensovittamisesta  vastaava ministeri*Ihmisoikeuksia kunnioitetaan.*Vallanjakoa ja erityisesti oikeuslaitoksen riippumattomuutta kunnioitetaan.*Monipuoluejärjestelmää ja avoimuutta kunnioitetaan, mukaan luettuina painovapautta, sananvapautta ja vapaata pääsyä tiedotusvälineisiin.*Hyvän hallinnon vahvistamiseen tähtääviä tarkastus- ja oikaisutoimenpiteitä jatketaan.*Siirtymävaiheen aikana esitetään säännöllisiä tilanneselvityksiä.Euroopan yhteisö ja sen jäsenvaltiot ovat valmiita näiden sitoumusten johdosta päättämään AKT-EY-yleissopimuksen 366 a artiklan nojalla aloitetut neuvottelut. Koska kansanvallan periaatteita ei vielä noudateta, Euroopan unioni on päättänyt toteuttaa Norsunluurannikon demokratiaan siirtymisen yhteydessä seuraavat toimet 366 a artiklan 3 kohdan mukaisina tarvittavina toimenpiteinä.*Niiden ohjelmien, joiden rahoitussopimukset on jo allekirjoitettu, täytäntöönpano jatkuu suunnitelmien mukaisesti. Yhteisön tuen riippumattomuutta kuitenkin valvotaan vaalien aikana, ja riippumattomien kansallisten tahojen sekä komission suorittamaa ohjelmien seurantaa ja valvontaa tehostetaan.*Uudestaan sidottavien vastikevarojen osalta ja niiden ohjelmien osalta, joihin ei vielä liity rahoituspöytäkirjoja, noudatetaan asteittaista, ehdollista lähestymistapaa, jonka avulla yhteistyö kohdennetaan siirtymävaiheen aikana tukeen, jolla mahdollistetaan paluu demokraattiseen perustuslailliseen järjestykseen, oikeusvaltion vahvistaminen sekä hyvä julkinen hallinto.*Alueellisiin hankkeisiin ja humanitaarisiin toimiin myönnettävä tuki säilyy ennallaan siirtymävaiheen aikana.*Euroopan unioni aikoo seurata erityisen tarkasti siirtymäprosessia, ja se varaa itselleen oikeuden ryhtyä tarvittaessa lisätoimenpiteisiin kuukausiraporttien perusteella, joita siirtymäajan viranomaiset ovat sitoutuneet toimittamaan, ja korostaa Norsunluurannikon viranomaisten kanssa käytävän jatkuvan poliittisen vuoropuhelun merkitystä kahdenvälisten suhteiden normalisoinnissa.Komission puolesta     Neuvoston puolesta